Scone, Škotska
Scone čita se  Skun (škotsko-gelski: Sgàin) je gradić u centralnoj Škotskoj od 
4,886 stanovnika

Scone administrativno podpada pod Područno vijeće (council area)  -
Perth i Kinross, a nekad je bio dio historijskog countyja Perthshire.

Geografske karakteristike
Scone leži pored rijeke Tay sjeverno od Pertha.

Historija
Antički Scone bio je tradicijska prijestolnica piktskih kraljevstava, naslijedivši Forteviot u 8. vijeku. 
Po škotskom nacionalnom mitu Kenneth MacAlpin, prvi kralj Ujedinjenih Škota i Pikta, prenio je 
u 9. vijeku - Kamen iz Scona (Kamen sudbine) iz Zamka Dunstaffnage u Scone. Na njemu su 
se krunili svi škotski kraljevi sve do 15. vijeka. 

Scone je također bio rani religijski centar, u njemu su još Kelti imali svoj - Culdees (pustinjačka zajednica), na njegovom mjestu je 1120. podignut augustinski samostan, koji je opljačkan i spaljen za vrijeme reformacije. 

Između 1803. - 1808. na tom mjestu podignuta je Palača Scone, sa velikim parkom oko nje. Zbog tog parka je stari Scone razrušen i raseljen, a 1 km istočno podignuto novo naselje - New Scone u koje su preseljeni stanovnici.

Izvori

Vanjske veze 

 Scone na portalu Encyclopædia Britannica 
Gradovi u Škotskoj